text: ওয়েন ডিলন পার্নেল (জন্ম: ৩০ জুলাই, ১৯৮৯) কেপ প্রদেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের পক্ষ হয়ে টেস্ট, একদিনের আন্তর্জাতিক ও টুয়েন্টি২০ খেলায় অন্যতম সদস্য হিসেবে রয়েছেন। দলে বামহাতে ব্যাটিং করলেও মূলতঃ তিনি বামহাতি মিডিয়াম ফাস্ট বোলার। ঘরোয়া ক্রিকেটে তিনি ওয়ারিয়র্স ও কাউন্টি ক্রিকেটে কেন্টের হয়ে খেলছেন। ইন্ডিয়ান প্রিমিয়ার লীগে দিল্লি ডেয়ারডেভিলসের মাধ্যমে গোড়াপত্তন ঘটে ও পরবর্তীকালে পুনে ওয়ারিয়র্স দলে খেলেন। ২০১৪ সালের আইপিএল নিলামে তিনি পুণরায় ১ মিলিয়ন রূপির বিনিময়ে দিল্লি ডেয়ারডেভিলসের সাথে চুক্তিবদ্ধ হন।
  
  ২০০৭ সালে পোর্ট এলিজাবেথের গ্রে হাই স্কুল থেকে মেট্রিকুলেশন পাশ করেন। ২০০৯ সালে নেলসন ম্যান্ডেল মেট্রোপলিটন বিশ্ববিদ্যালয় মানব সম্পদ ব্যবস্থাপনা বিভাগে ভর্তি হন।তিনি ২০১১ সালে ইসলাম ধর্ম গ্রহণ করেন।তিনি ২০১৬ সালে বিবাহ বন্ধনে আবদ্ধ হন।
  
  খেলোয়াড়ী জীবন 
  ২০০৬ সালে আইসিসি অনূর্ধ্ব-১৯ ক্রিকেট বিশ্বকাপের দক্ষিণ আফ্রিকা দলের পক্ষে খেলেন। এরপর ২০০৮ সালের অনূর্ধ্ব-১৯ বিশ্বকাপে দক্ষিণ আফ্রিকা ক্রিকেট দলের অধিনায়ক মনোনীত হন। প্রতিযোগিতায় তিনি সর্বোচ্চ উইকেট সংগ্রহকারীর ভূমিকায় অবতীর্ণ হন। ৮.৩৮ রান গড়ে ১৮ উইকেট লাভ করেছিলেন পার্নেল। কোয়ার্টার ফাইনালে বাংলাদেশের বিপক্ষ আট রানের বিনিময়ে ৬ উইকেটসহ ৫৭ রানের সর্বোচ্চ স্কোর তুলেন।
  
  তথ্যসূত্র
  
  আরও দেখুন 
   মরনে মরকেল
   ২০১৪ আইসিসি বিশ্ব টুয়েন্টি২০
   দক্ষিণ আফ্রিকা জাতীয় ক্রিকেট দল
  
  বহিঃসংযোগ 
   
   
  
  বিষয়শ্রেণী:দক্ষিণ আফ্রিকান ক্রিকেটার
  বিষয়শ্রেণী:১৯৮৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:দক্ষিণ আফ্রিকার টেস্ট ক্রিকেটার
  বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
  বিষয়শ্রেণী:২০১১ ক্রিকেট বিশ্বকাপের ক্রিকেটার
  বিষয়শ্রেণী:২০১৫ ক্রিকেট বিশ্বকাপের ক্রিকেটার
  বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
  বিষয়শ্রেণী:ইস্টার্ন প্রভিন্সের ক্রিকেটার
  বিষয়শ্রেণী:কেন্টের ক্রিকেটার
  বিষয়শ্রেণী:দিল্লি ক্যাপিটালসের ক্রিকেটার
  বিষয়শ্রেণী:ওয়ারিয়র্সের ক্রিকেটার
  বিষয়শ্রেণী:পোর্ট এলিজাবেথের ব্যক্তিত্ব
  বিষয়শ্রেণী:সাসেক্সের ক্রিকেটার
  বিষয়শ্রেণী:পুনে ওয়ারিয়র্স ইন্ডিয়ার ক্রিকেটার
  বিষয়শ্রেণী:দক্ষিণ আফ্রিকার মুসলিম
title: ওয়েন পার্নেল